經數: 一八三○

經名: 成唯識論述記卷第二本

頁數: 二七一

上	欄

時極微. 應是五識所緣. 體卽和合極微故.

如和合極微. 又返例和合之相非五識所緣

體卽不和合時極微故. 如不和合時極微.

此論文中有二意也. 思准可知. 若彼救言

不和合時. 亦有和合之相. 以微隱故相難

知者. 又應破云. 不和合時極微. 應生和合

覺. 體卽和合極微故. 如和合時. 返難和合

如不合時. 准量亦爾. 非五識境總結之也

論. 有執色等至爲此所緣述曰. 此第四□

衆賢論師新薩婆多義. 爲前非破色等法極

微是緣非所緣. 以五識上無彼相故. 便救

之言. 其五識上亦有極微相. 色等雖有多

相. 一分是現量境. 此諸極微共和集時. 展轉

相資各有粗相生. 如阿拏色七極微相資. 皆

有阿拏色許大微相. 如經部師阿拏色是假

法. 薩婆多云. 彼和合故非五識境. 五識必

依實法生故. 今者所說此相相資. 各別極

微能生五識. 一處相近名和. 不爲一體

名集. 卽是相近. 體各別故. 是實法故有力

生識. 以相粗故識有此相. 故所緣緣理具

足有

今者非之云. 設許有體不諍緣義. 不許

彼有相資相故. 故論但言爲此所緣. 今所

緣義是所諍故. 彼執不然下破之也. 如觀

所緣有六義破. 皆有比量. 不能具述

論彼執不然至體相一故述曰. 下難有五.

一二位無差難. 極微和集相資之時與不

和集不相資時其體是一. 如何相資能爲

大故發生五識. 立量云. 汝相資極微. 應不

中	欄

與五識爲其所緣. 1卽極微相故. 如不相

資集時所緣論頌云. 和集如堅等. 設於

眼等識. 是緣非所緣. 許極微相故

論. 甁□等物至應無別故述曰. 二量等相

齊難. 所緣論云甁□2等質覺相彼應無別

故等. 今云甁□二物極微之量等者. 緣彼

相識應無差別. 甁□等者. 等取盆等. 極微

等者. 是相似義. 且如俱以一俱□極微作

甁□. 甁□應無別. 以極微頭數相資等

故. 今旣甁□二相各別. 故知不是相資量等

爲五識緣. 量云. 彼一俱□極微爲甁等者.

3與此一俱□極微所成□應無差別. 有一

俱□極微相資相故. 如此一俱□極微所成

之□境量旣爾. 心量准知. 論文但有緣心

無別

彼若救言此甁□等微量旣齊相資相應等.

但由行位不同遂令見別

論. 共和集位至微圓相故述曰. 三微相失

本難. 所緣論頌云. 非形別故別形別非實

故. 乃至廣說. 更有一頌. 今難之云. 共和集

位一一極微. 應捨根本極微圓相. 行烈旣別

相資亦殊. 卽是極微失本圓相量云. 甁等

相資之極微. 應非圓相. 體卽相資相故. 如

相資相極微本是團圓之相. 今旣不爾故

失本相. 由此又解. 旣無方分如何行位令

其相別. 相別唯在假甁等上非極微故. 此

亦非由行位異令見異也

論. 非粗相識至緣餘境故述曰. 四識行4相

互通難. 此中量云. 緣大甁等識. 應卽緣極

下	欄

微之心. 彼執所緣卽極微故. 如緣極微心

何故緣甁等. 但作甁等解不作極微解.

若言見微. 微雖細相. 甁雖相粗. 以體一

故. 彼緣甁粗相之識. 卽是緣微細相之識.

若許爾者. 汝餘聲等境. 其緣色境之識應

亦得緣. 許相違法得俱緣故. 如粗細境

若許卽有世間相違

又若許爾

論一識應緣一切境故述曰. 五一心緣遍

難. 相相違法許俱緣故. 緣此之識應亦緣

餘. 應5耳亦得緣於色等. 比量應知

論. 許有極微至眞實極微述曰. 總結之.

如觀所緣廣爲6徵逐不能煩引

論. 由此定知至爲所緣緣述曰. 自下第三

結歸正義. 於中有三. 一顯識變所緣緣義.

二顯頓變非積小義. 三顯極微非有實義.

此顯識變也. 以自內識所變之色爲所緣

緣是依他性有體法故. 不緣心外所執無

法. 所緣頌云. 內色如外現. 爲識所緣緣. 許

彼相在識. 及能生識故

此如何成

論. 見託彼生帶彼相故述曰. 顯具所緣

緣義. 若緣本質有法無法. 心內影像定必須

有. 此旣有體見託彼生. 卽是緣義. 然心起

時帶彼相起名爲所緣. 帶是挾帶逼附之

義. 由具二義與小乘別雖無分別緣眞

如時無有似境相. 而亦挾帶眞如體起名

所緣緣. 如自證分. 至下第七自當體解. 相

者是何. 所謂體相. 眞如無遍計所執相名

經數: 一八三○

經名: 成唯識論述記卷第二本

頁數: 二七二

上	欄

無相. 仍有體相. 故經言一切諸相共同一

相. 所謂無相. 問眼緣心上所變之色. 有

別影像不. 若有者卽應無窮. 此是所緣故.

若無者正量部心薩婆多極微亦爾. 何理不

齊. 我色近識可名挾帶. 定相隨故. 汝色不

然. 何得爲難. 識皆具不. 如緣我等豈有

相耶. 五識亦緣過去1識等. 如此問答皆至

下釋

問旣無極微. 大乘識等緣色等時如何緣

也

論. 然識變時至合成一物述曰自下第二

顯色頓變非積小義. 自申正義. 述能成所

成根塵等義. 隨其相分形量大小. 其能變識

頓現此相. 非別變作衆多極微. 如薩婆多

後小至大合成一物. 如瑜伽第三及五十

四顯揚第五第十六第十八皆廣解之

此中意說順世衛世極微本是常法. 所生子

微與因量等. 仍名爲粗. 是無常法. 子微聚

集與量德合方成大量. 薩婆多微隨何色

者. 卽彼處攝. 七極微成微. 乃至展轉積小

成大皆是實有. 經部極微體是實有. 積成大

物. 大物是假. 實隨於假十處所攝. 大乘極

微法處所攝. 然是假法. 其色處等形量大者.

體是實有. 折大成小極微故假. 由此識變

但隨形量若大若小. 不從於小以成大也.

所言一相是假一相. 形假似一. 實非是一.

不同衛世2間如色 等法形表等假. 五識

緣時爲緣假實. 若緣長等. 卽同經部應

無緣義. 若不緣者如何此中言隨大小

中	欄

又如何說長等假色色處所收答由此義

故西方二釋. 一云五唯緣實. 五識唯現量. 明

了緣自相故. 如色處中唯靑等實眼識緣之.

五識同時意識明了取得長短等故. 長等假

色色處所攝. 若以別根境相對. 長等法處

收. 唯意緣故. 此中所言隨大小者. 隨其顯

色大小頓變. 眼識緣之無大小解. 今談之

爲大小等也. 意識緣之作大小相. 非五識

能緣作大小解. 卽是假形. 色處旣爾. 乃至觸

處亦不緣假. 唯緣本實四大爲境. 不同

經部第二師云. 五亦緣假. 以能明了照

其自相. 是處自相. 非事自相. 亦非自相自

相. 處者十二處. 事者謂靑黃等各各別事. 自

相自相者. 於一靑中復有多微一一各別.

或多分段各各有別. 由如是理故名現量.

非言現量皆是實法. 無漏亦緣諸假法故.

然假有二. 一無體假. 二相待假. 前如忿等.

後如悔等. 以癡相說. 長等但是相待假收.

非如靑等相待仍實. 名之爲假. 體是有法.

無如經部緣假之失. 長等有體. 依他法故.

長等但是靑等分位. 其實五識得多靑等名

緣長3等. 無別緣4也. 唯意得之. 名緣假

者. 五識亦緣靑分位故. 故瑜伽論第三卷

說. 識變色時隨小大中由此長等本識

亦變. 此甚難5解. 前解爲勝. 如對法第6一

疏

問若無極微佛何故說

論. 爲執粗色至實有極微述曰. 下第三顯

極微非有實義. 卽是爲執實法實我是一

下	欄

是常故. 佛說極微令其除執. 而分折色.

非謂有實極微體故佛說之也. 然依他故.

可說爲實成所緣緣故. 依所折色說故. 然

瑜伽論第五十四. 由五緣故佛說極微

問如何除折

論. 諸瑜伽師至假說極微述曰. 言瑜伽

者名爲相應. 此有五義故不別□. 一與境

相應. 不違一切法自性故. 二與行相應. 謂

定惠等行相應也. 三與理相應. 安非安立二

諦理也. 四與果相應. 能得無上菩提果也.

五得果旣圓利生救物. 赴機應感藥病相

應. 此言瑜伽. 法相應稱. 取與理相應. 多說

唯以禪定爲相應. 瑜伽之師卽依士釋. 師

有瑜伽名瑜伽師. 卽有財釋. 若言瑜祇卽

觀行者. 是師之稱. 以假想惠. 非謂實以刀

等折之. 於粗色相卽是所折之色相也. 半

半破之漸次而折. 除粗至細至不可折假

說極微. 不同小乘體無方分而不可折

論. 雖此極微至是色邊際述曰. 以此極微

體卽是分而體有方. 故言極微猶有方分

或復分者謂有二義. 一方之分. 二方卽分. 粗

具二種. 細唯後一. 方卽是分故無有失. 若

更折之便心相變似虛空現. 不作色相現.

所折之物卽非極微. 極微細故. 故不可折.

非如心等故有方分. 方卽分故非更有分.

瑜伽說云極微有方無分者. 更無細分故

不相違. 以此微相與空相□故. 諸經論皆

說極微是色邊際. 邊際者是窮盡義. 過此更

折便爲非色. 然此分別如對法第一瑜伽第

經數: 一八三○

經名: 成唯識論述記卷第二本

頁數: 二七三

上	欄

三五十四等說. 五十四說. 非肉天眼境. 唯

餘三眼境. 唯惠折之. 非實有故

論. 由此應知至非極微成述曰. 破有對

中. 此爲第二結上明非

論. 餘無對色至定非實色述曰. 自下第二

破無對色. 卽法處色. 生起下文. 此中二量.

謂無對色. 定非實有. 許色所攝故. 色種類

故. 如有對色. 前已破訖故得爲喩又量

云. 或此定非實色. 以無對故. 如心心所.

心心所法非實色故

論. 諸有對色至眞實色法述曰. 牒有對非

結無對非. 此五外境或現在. 或過去. 或現

行. 或唯種. 或通二. 如下第三第八. 觀所緣

論等說

論. 表無表色豈非實有述曰. 自下第三雙

破有對. 及無對也. 於中有二. 初問. 次破.

此卽初也. 此外人問. 有對無對旣說爲無.

表無表色豈非實有. 世尊說有業及1戒故

下初總非

論. 此非實有述曰. 下別破也. 於中有二.

初破外計. 後外人引經爲難. 初中有三. 一

總非. 二□詰. 三別破. 此卽初也

論. 所以者何述曰. 次□詰也

論. 且身表色至以何爲性述曰. 此下第三

別破諸部. 於中有二. 一破表. 二例破無

表初中有二. 先破身. 後破語先中復

二. 初破外計. 次申正義. 破外計中有

2二. 第一總問諸3部. 言身者積聚義. 謂諸

根大造色和合差別爲體. 積聚多色以成

中	欄

身故. 或依止義. 爲衆多法所依止故. 此義

雖通. 然唯身根別得總名. 表謂表示. 色處

表色. 以表依身故名身表. 依身之表. 依士

釋也. 此唯假業. 若思實身業. 動身之業. 能

動身故. 成業論中廣釋諸部業體. 不能煩

引

論. 若言是形至不可得故述曰. 下第二別

破諸部. 於中有二. 初破薩婆多實有形. 故

言非實有. 可分析故. 如甁等物. 前已破

表色處無故. 今更破無表. 故非實有. 以彼

長等以相形故成於形色. 豈長等是實. 相

待之時便失相故外人救曰. 此實有性. 有

別長等極微性故. 積集長性微卽成長等.

短等亦爾. 故非表是假. 若爾應失微本

圓相. 或應極微有別長形者. 微本圓相. 性

雖是長而微不長. 後此便變爲其長等. 豈

非捨本微圓之相而成長等. 若謂不然.

應量破云. 汝長極微. 應無圓相. 說是長

故. 如粗長等色或積長等微. 應不成

長等. 微圓相故. 如顯色微長等極微不

可得故. 故表是假. 寧爲實有

論. 若言是動至無動義故述曰. 次破正量

部. 彼計身業以動爲體. 如成業論俱舍十

三. 別有一物. 色等動時能動名身業. 今言

亦非實有. □生卽滅無動義故. 非謂□

生卽滅證非實法. 心心所法亦實有故. 彼

言動者是長時滅法. 如有人行從初發至

住. 一期之間有此動故. 初行名生. 中間名

下	欄

住. 乃至終盡位時名滅. 今言生已卽滅無

有動義. 非生卽滅謂一切假. 應云汝動生

已應滅. 有生法故. 如心心所. 依論量云.

諸法無實動義. □生卽滅故. 如心心所. 彼

心心所刹那卽滅然無動義

彼若救云誰言生已卽滅. 若如卽滅可無

動義. 然此因有隨一不成. 今爲成此卽滅

因故

論. 有爲法滅不待因故述曰. 量云. 此動應

生已卽滅. 因云滅不待因故. 如心心所. 故

知生已卽滅或云. 動應刹那滅. 有爲法

故. 如鈴聲等. 彼說鈴聲等是念念滅法

故. 雖彼自宗色等是有爲非念念滅. 非極

成故無不定過. 彼復救言如薩婆多法滅

待滅相不待外緣. 我部色等滅待外緣及

內相因. 故不可以不待因爲證. 有隨一

故今復成之. 汝滅應不待因. 許是滅

故. 如無爲滅但總言滅不須分別體之

與相. 若體若相皆應不待. 此中總破相及

非相. 故有法之中須言有爲. 不然卽有少

分相符極成之失

論. 滅若待因應非滅故述曰. 汝所執徒因

之滅應非是滅. 以待因故. 如生住等生

違於滅滅待因而方滅. 滅違於生生應無

因而自生. 返覆成之. 生違於滅生待因而

方生. 滅違於生不待因而自滅. 此破正量.

以彼部計展轉爲救. 故論連環展轉破之.

不爾從下向上成立亦得. 先成滅不待因.

旣成已成有爲法刹那滅. 旣成已成無動.

經數: 一八三○

經名: 成唯識論述記卷第二本

頁數: 二七四

上	欄

菩薩地中四十六云. 滅若有因應更生故.

此如生難. 謂滅應更生. 以待因故. 如生

彼住等雖待因. 然非是滅. 又不極成. 故非

同喩. 無不定失

論. 若言有色至理亦不然述曰. 別有一物

貝是動等. 心所引生能動手等說名身業.

心等引生. 簡脣口等. 非心引故. 此破日出

論者. 卽經部本師. 佛去世後一百年中. 北天

竺□叉翅羅國有鳩摩邏多. 此言童首. 造

九百論. 時五天竺有五大論師. 喩如日出

明導世間名日出者. 以似於日. 亦名譬喩

師. 或爲此師造喩□論集諸奇事. 名譬喩

師. 經部之種族. 經部以此所說爲宗. 當時

猶未有經部. 經部四百年中方出世故如

成業論. 彼云. 有色非顯非形. 心所引生

能動手等. 是身業性. 然不是動. 理亦不然.

總□計非

論. 此若是動義如前破述曰. 此非彼計. 今

設1徵云. 能動手等. 體應是動. 同正量義.

已如前破

論. 若是動因至不應名表述曰. 若非是

動是動因者. 卽應是風大. 風大能動故. 量

云. 汝身業. 應卽風界. 許體是色能動因故.

如風大等設許是風不應名表無表

示故. 如水火等

論. 又觸不應通善惡性述曰. 汝執此風

設許有表. 卽通善惡. 觸法不應通善惡

故. 風非表業. 觸處攝故. 如火水等若無

此物手等不能動. 外草木等無此動因. 云

中	欄

何能動. 風定非此. 非善惡故. 如水等. 若

許風有善惡者. 不然. 觸入攝故. 如水等

論. 非顯香味至定非實有述曰. 汝此表色.

亦非是顯及與香味. 無表示故. 如觸應

知. 復有香積世界之香雖有表示. 卽非此

土. 亦非彼許. 此以音聲爲佛事故. 然彼不

許香是表故第二解云. 又彼非表. 但聞

香時而自悟道. 豈是由香表有善惡. 此如

見佛顯色卽念佛等. 觸物知善惡. 豈以顯

等爲表也. 第三結云. 故身表業定非實有.

然今後解雖違下論破名等文. 設爲此解

答外無爽

外人問曰. 何名身表

論. 然心爲因至假名身表述曰. 此述正義.

大乘五塵皆無記性. 然餘處言色聲二處通

善惡者. 一爲隨順小乘等說. 二爲表示

內心等說. 實非善惡. 由加行心爲等起因.

顯隨心之善惡. 簡餘香等扶根諸塵故. 令

內念念識之所變生滅之身. 往趣餘處表示

心故. 假名善惡說爲身業言識變者.

簡薩婆多等. 生滅相續. 簡正量部等

似有動作. 簡譬喩師等表示心故. 顯其

表義. 此非業體表示其心. 故名表業. 香等

無表示. 不可名表. 此上總破實身業已

論. 語表亦非實有聲性述曰. 此下第二破

語業也. 初破外執. 次述正義. 此卽總非. 大

乘解云. 假語業者. 語謂語言. 音聲爲性. 語

體卽業. 名爲語業. 持業釋也. 此能表了所

欲說義故名爲語表. 故名語也或復語者

下	欄

字等所依. 由帶字等能詮表故名之爲語.

實業卽思. 發語之業. 亦依士釋

論. 一刹那聲無詮表故述曰. 此破一切有

部. 就彼宗除佛餘一刹那聲不能詮故. 又

以理徵. 設汝說佛一刹那聲. 亦不能實詮.

如汝說極微大. 於大乘者以粗心故緣之

不著. 如我極細一刹那聲. 汝宗不能有所

詮表. 故今總非. 設就量云. 語中汝除佛一刹

那聲. 應許有實表業. 以是有情語聲攝故.

如佛一念語今旣說除佛一切聲一念

無表明非實表. 一念實聲不能詮故. 又佛

一念聲言實能詮表. 但汝自言. 餘人不了.

故不能詮此違自義. 大乘之中豈不許

佛一念能詮. 今諍是假. 故宗法言有實表

業. 以簡過失. 乃不違宗. 若說假時我亦許

故. 又言. 汝佛一刹那聲. 無實詮表. 許聲性

故. 如所餘聲此遮實詮. 無違宗失

論. 多念相續便非實故述曰. 第二因破. 或

應此語多刹那聲是實能詮者. 理亦不然.

多念相續便非實故. 量云. 多念語聲. 應不

實能詮表. 多念相續聲故. 如風鈴等或因

云. 語聲性隨. 如一念聲. 一念聲詮. 前已破

故. 得爲喩也

論. 外有對色前已破故述曰. 此中約前破

有對色故今破之. 量云. 汝多念2身表語聲.

應是假法. 合多成故. 如甁衣等. 又外有對

色前已破訖. 明聲表業亦非實有. 爲量如

前

論. 然因心故至於理無違述曰. 此述正義.

經數: 一八三○

經名: 成唯識論述記卷第二本

頁數: 二七五

上	欄

文相易知言因心者. 簡脣口等. 此時雖

動然非語業. 非因心故. 心本不欲發於

此故識變者. 簡經部. 似聲者. 簡薩婆

多等. 生滅相續. 簡聲論者. 彼計常故

似有表示. 簡一切宗. 彼皆實表故

論. 表旣實無無表寧實述曰. 第二例破無

表亦無. 於中有二. 初破外執. 次申正義. 此

破執也. 汝無表色. 亦非實有. 色所攝故.

如有對色前已破得爲喩又汝無對

色. 應非實色. 許無對故. 如心心所. 若大

衆法密部. 別立無表色. 謂身1勇. 身精進. 若

心*勇等心所攝. 上座胸中色物亦法處攝. 今

例破之

論. 然依思願至理亦無違述曰. 第二申正

義也. 此解無表如成業論末. 已下大精稍

有差別. 謂依思是定道戒. 願謂散無表. 或

思起願作善惡多2小時節分限. 或由異思.

或由異緣未能已來. 所造善惡時節分限.

於此思上假立無表. 此卽總言. 然中有別

論. 謂此或依至增長位立述曰. 此無表色

略有二種. 一散無表. 卽是依發殊勝身語

善惡思種子增長之位名爲無表. 依謂所依.

顯假依實. 殊勝思者. 簡下中思不發無表.

身語者. 顯色義. 發善惡者. 顯性非無記. 惡

者. 不律儀3業增長位者. 簡前及後. 謂加

行時種未增長. 及後捨已種不增長. 今有

善惡戒時. 種子增長刹那刹那七支4倍倍卽

是種子念念體多. 由現無依諸福業事. 施主

遠處心雖不緣. 受者用時. 施主要期緣今

中	欄

具故. 種子增長增長福業. 故受戒時. 第三

□磨雖住無心. 由前邀期緣今時具. 種子

雖無現行熏習. 亦得念念體性倍增. 卽作

白前從僧乞戒時心所發故. □梨作白以後.

其受戒者或無心故. 猶如遣使作殺生等.

若新熏種念念種子體新倍生上立無表. 若

本有種. 體雖不增而功能倍. 若新舊合用

者. 唯取新熏種倍倍生時用增上說. 不用

本有. 力不及新故. 初熏種時舊亦生種. 今

所立無表. 唯依新熏上立也然此新熏亦

唯用增. 而體不增爲勝. 旣無現行如何種

起. 又定道戒體不增用增. 此何故爾. 此解

爲勝. 約此祈願思種子上. 假立散無表色

也又思種子者. 顯所依體而非現行. 發身

語者. 簡意業. 不發身語者是意業故. 又遠

近二思名爲意業. 非第三思正發業者. 今

言正發簡初二思. 又簡遠近及與刹那. 第

三思是近因等起. 故說發言又解此思爲

色所以5發身語善色故. 或止身語惡色

故. 顯揚論說. 諸律儀色依不現行法建立

色性. 此中善戒言發身語者. 彼說決定得

色名因. 定道合說. 此顯差別. 定道不發

業故

論. 或依定中至故是假有述曰. 此中二無

表. 謂依定中止身語惡現行思上立定道

戒. 不約種子. 此名隨心轉. 故現行思可爾

種子不爾. 故止身語惡者. 解名爲色所由

問定戒可爾. 道共戒若現思者. 卽八道支

正語業命以何爲體彼皆表故以現思

下	欄

爲體豈一現思亦表無表彼非是表但

名無表又雖發身語. 而非表無表. 如

發身語思又望不同. 通於二義通表無

表不爾八地已上菩薩. 及如來身. 應無表

業等. 又此唯用念念增長而體不增. 非一刹

那有二思□故. 故知別脫用此解脫問曰

別解脫種上立無表可爾. 以無表示他故.

何故定道戒. 遂現行上立仍名無表耶. 此

應是意表答曰不然. 此亦不能表示他

故問曰若爾卽散意識現行思應名無表.

此亦不能表示他故答曰此定等中別

有殊勝止身語惡. 先有祈願別脫類故. 不

發善身語. 於現思上假名定道無表. 隨心

轉故. 散意不然. 旣非殊勝止身語惡. 及無

祈願等故不名無表. 散意殊勝祈願. 卽是

別脫表戒. 從他受得. 緣外身語與此不同.

此大乘一支二支乃至多支皆發無表. 祈願

勝故. 盡形祈故. 此意表業現行者名表. 然

無無表. 如瑜伽第五十三幷樞要及別抄

等然今應說二種無表何大種造等. 如

五十四及六十六等解. 及如下第七卷抄解.

三業無表皆假所以. 如佛地第四成業等解.

定共戒與道共戒應明寬狹. 此中言定中

通明道者. 明無漏戒亦名定戒

論. 世尊經中至豈不違經述曰. 卽第二段

外引經難. 初問. 次答. 此初問也

論. 不撥爲無但言非色述曰. 此總答. 下別

顯

若爾何者名身語業

經數: 一八三○

經名: 成唯識論述記卷第二本

頁數: 二七六

上	欄

論. 能動身思至說名意業述曰. 下文有二.

一出體. 二釋名. 近意之業. 意相應業. 名

意業. □近釋. 依意之業. 依士釋. 此言三種

思中第三思正發身語者. 是身語業體也.

前二審慮決定思. 與意俱故. 作動意故. 名

意業. 五十三云. 不發身語思名意表業.

自有表知故. 此二種思是發身語遠近加

行. 動發勝思正發身語. 是三差別問曰

若發身語思是身語業. 表無表中何者所

攝. 如言色聲假名表業. 思種假名無表.

此現行思名爲何法答曰此正業體. 而非

表無表. 不示他故非表. 自表知故非無表.

又不□續故. 以色例表假實相徵如理思

1擇由此應作四句分別. 有唯名無表

非表. 謂別2脫無表. 有唯表非無表. 謂散身

語. 有亦表亦無表. 謂定道思. 瑜伽說. 意思

自表知故亦名爲表. 卽八地以去觀中意俱

思通二義故. 有是業非表無表. 謂身語業

思

問曰何故名業及道

論. 起身語思至亦名爲道述曰. 此第三發

身語思有所造作. 謂於境轉造作於心. 復

能發身語故名爲業. 道有二義. 一者是前

審決二思所遊履故. 謂第三思. 爲前二思

所遊履故. 卽是所緣所引發義. 如身語

是思所遊等. 二者或通生當來3苦樂異熟

故亦名道. 思道名亦亦於業也. 非唯名

業. 亦名道故又亦身語二. 非唯身語名

道. 思但名業. 卽是身語亦得名業. 思亦名

中	欄

道. 道者依止義. 依之進趣生當果故. 十業

道中前七之思. 爲後三種業所履故. 意業能

生當異熟故. 是其道義

論. 故前七業道亦思爲自性述曰. 非但意

業以思爲體. 身語二業體復是思. 故論言

亦又業道實體唯思是也. 假名業道通身.

語二. 以實思業亦二假道. 故論言亦

論. 或身語表至說名業道述曰. 前解思業

名爲業道. 此下第二正解身語名業道義.

思所造作. 非能造作故. 如文可知

論. 由此應知至變似色生述曰. 自下第三

此總結非. 申正義也

論. 不相應行亦非實有述曰. 自下第二破

不相應. 於中有二. 初總破諸部. 後別破異

計. 初中復三. 一總非. 二□詰. 三量斥. 此卽

初也. 不相應者. 簡非色心及諸心所. 不相

似故. 行簡無爲

論. 所以者何述曰. 外返詰也

論. 得非得等至體相可得述曰. 下以量斥

於中有三. 初難實有. 別擧體相及作用因.

二合難體用. 三別難實有初中有三. 一

擧有法及難體因. 二擧難用因. 三顯其宗

法以結於假. 此卽初也得非得等. 是有法.

下文云定非實有. 法也. 此初量云. 得非得

等. 定非實有. 非如色心及心所等現比二

量有體可得故. 如畢竟無俱舍云. 非如

色等現量可得. 非如眼根等比量所得. 旣不

如色等. 故異色等無別體用. 其無爲等卽

色等性. 擧色心等. 以顯無爲如色心等

下	欄

現可得故. 無不定失. 又擇滅等非此所許.

亦無不定

論. 非異色心至作用可得述曰. 此難作用.

其因有別. 謂非異色心及心所等. 現比二

量作用可得故. 宗喩同前. 眞如與心等非

一向異. 亦無過失

論. 由此定知至分位假立. 述曰. 擧其宗

法結歸假也. 至下當知

論. 此定非異至許蘊攝故述曰. 卽第二段

合難體用. 此者卽不相應法也. 量云. 此不

相應. 定非異於色心心所有實體用. 許

蘊攝故. 如色心等其眞如等與4色等

不一不異. 不同彼宗不相應行一向有異.

無不定失. 又非蘊攝. 卽成異品. 肉非一向

異於色心等也. 許言簡過准上應知

論. 或心心所至定非實有述曰. 下第三段

別難實有. 有二比量. 此第一也. 有法同前.

故文不說. 謂不相應行. 定非實有. 或心心

所及色無爲所不攝故. 如畢竟無畢竟

無者. 卽龜毛等. 瑜伽思惠地有四種無. 此卽

彼一. 前言異等. 眞如與心等不一不異. 故

因不擧無爲. 今言實有. 爲宗法. 故擧無

爲也. 簡不定失

論. 或餘實法至非實有體述曰. 有法如前.

此中假法. 共許甁等. 不共許忿等. 今但總言.

汝不相應行. 定非實有. 除假以外許餘實

法所不攝故. 如餘假法此中餘言. 顯色

心等所不攝也. 不言許者隨一不成. 文外

量云. 汝不相應行名. 非有此實體. 此餘心

經數: 一八三○

經名: 成唯識論述記卷第二本

頁數: 二七七

上	欄

等所不攝故. 如甁1忿等. 顯揚十八具廣破

此. 不繁廣引

論. 且彼如何至有實體用述曰. 下別破異

計. 於中有三. 初破本薩婆多等說十四不

相應者. 第二破大衆破一說部說出世部

□胤部化地部計. 第三例破成實論師無表

戒等. 正量部等所說不失增長. 正理論師所

立和合性等初破本薩婆多十四不相應

中有六段. 一破得非得. 二破同分. 三破

命根. 四破二無心定及無想異熟. 五破四

相. 六破名句文身於中一一皆有四文.

一問外人說有之由. 二外人引有之敎理.

三以理敎難. 四申成正義. 此卽初也. 雜心

等說異生性狹. 退不成就等無處攝故. 俱

舍立非得不說異生性. 卽非得攝故. 以成

不成相返而立故對問也文言且者. 顯簡

持義又言異者. 顯不離義. 彼宗亦說不

離色等別住有體色等俱故

論. 契經說2故至十無學法述曰. 外人引

有之敎理也. 此顯異生聖者俱有得經

補特伽羅. 數取趣也. 卽諸異生十無學法

者. 一無學正見. 二正思惟. 三正語. 四正業.

五正命. 六正精進. 七正念. 八正定. 九正解

脫. 十正智. 此十法義如別章說

論. 又說異生至不成就煩惱述曰. 此顯異

生聖者俱有. 不成就異生等言. 至下當釋.

此且引經證得等有

論. 成不成言顯得非得. 述曰. 結經證有

論. 經不說此至爲證不成述曰. 以敎理

中	欄

難也. 先皆總非. 次方申難. 此總非也. 經說

成不成. 不別說言異色等有. 故非成證

論. 亦說輪王至他身非情述曰. 下文有二.

先難得已. 後例非得破得中有二. 初以

敎爲齊責. 後敎外別生徵初中有四. 第

一以敎爲齊責七寶者. 一象寶. 二馬寶. 三

主兵臣. 四主藏臣. 五女寶. 六珠. 七輪. 此中

前五他身有情. 後二非情. 此七寶義如別章

說. 旣言輪王成就此七3寶. 豈成他身及非

情也. 彼宗不許成他非情故

論. 若謂於寶至假說成就述曰. 第二難寶

假成. 謂彼救言. 輪王於寶有自在用. 隨欲

轉故假名成就. 非謂有得同善惡等

論. 於善惡法至而執實得述曰. 何故於寶

卽假說成非實有得. 異生成就善惡諸法

言有實得. 量云. 汝宗七寶. 應有實得得. 契

經說有成就言故. 如善惡等汝善惡法.

應無實得得. 契經說有成就言故. 如七寶

等又量云. 善惡等法. 應自在故名成就.

經有成就言故. 如七寶等此就他說

等三例寶唯現. 彼復救言

論. 若謂七寶至可假說成述曰. 此牒彼計.

七寶現在. 可說自在名爲成就. 善惡之法

理則不然. 非必皆唯現在有故

次論主難

論. 寧知所成至理非有故述曰. 寧知善惡

離現在有. 離現之法非我許有. 故今言現

者. 無爲亦是現. 今卽有故. 又現者現在. 現在

外皆非有. 擇滅等亦爾. 而我眞如與現在

下	欄

法不卽不離. 不可離現而說有故. 故知

唯有現在之法. 卽可自在故名成就. 離現

實法理非有故. 故知決定不成過未. 而我

眞如不說實得得. 而智證之故假說無妨.

擇非擇滅我無別體. 亦非此證

第四破外伏難. 外人問曰. 若無得者. 未得

4者未得已失. 及無爲法應永不成

論. 現在必有善種等故述曰. 未得已失現

行之法. 現在必有善惡無記諸法種子. 後

得生故. 於現種子假名成就. 已得眞如

者. 有無漏種. 須卽緣故

善種等言. 攝惡無記. 及眞如智. 更無過失

論. 又得於法有何勝用述曰. 自下第二敎

外別生徵. 於中有二. 初總. 後別. 今總問

彼. 又此得等於所得法有何勝用

論. 若言能起述曰. 毘婆沙中雖有二說.

得於所得能起不失. 婆沙本意取不失因.

生能起法. 非得能故. 下難有5二. 此外人

言能起諸法. 起者生也. 卽生彼法義

論. 應起無爲述曰. 論主6難云. 應起無爲.

以有得故. 如有爲等

論. 一切非情應永不起述曰. 一切非情卽

外具等. 應永不起. 以無得7起故. 如龜毛

等彼宗不許外法非情有得得故. 過去

未來已成就法應□常起. 以有得故. 如現

得法

論. 未得已失應永不生述曰. 一切未得應

永不生. 已失之法更不應生. 此中通說. 未

得之法及易界地等已捨之法. 應永不生.

經數: 一八三○

經名: 成唯識論述記卷第二本

頁數: 二七八

上	欄

無能生得故. 如龜毛等

論. 俱生得爲因起者述曰. 此設彼救.

未得已失之法現雖無得. 彼皆許有俱生

得故後時能起. 以俱生得爲能起因故. 今

牒之云若爾者

次論主難

論. 所執二生便爲無用述曰. 諸有爲相應

無用故. 有俱生因及前後得故. 此中所說

大小二生更何所用. 汝宗有情數法二生. 應

無用. 許有能得故. 如無爲法

論. 又具善惡至應頓現前述曰. 若法由

有前後得等皆能生者. 應一切時頓生三

性. 得□有故. 量云. 汝善心起時餘所未起善

惡等法現有得者. □應亦起. 以有能生得

故. 如現起善法更互爲量准此應知

彼復救云若雖有得. 無所餘因可和合故

不俱起者

論. 若待餘因得便無用述曰. 所待之餘自

能生故. 以前破文俱舍等有

彼復救云

論. 若待於法至成就彼故述曰. 此牒彼計.

若無得者不成就彼. 正理師救

次論主難

論. 諸可成法至實不可得述曰. 卽是現在

及眞如等. 皆不離有情. 何須得成就. 過

未無法. 前已論故更不須成. 離有情者實

不可得

論. 故得於法俱爲無用述曰. 不離有情

法. 若離有情法. 俱爲無用. 前何須故. 後卽

中	欄

無故. 又得於法爲因能起. 或不失因. 以理

推徵. 俱無用也此中離言有二. 一內有情

數法名不離法. 外無情法名離有情法. 初

可說1有得. 後不可說有得. 二云識所

變不離有情法. 卽非情法亦不離有情. 無

法名離有情法. 初說有得後卽無得. 亦

通非情說有得也. 旣說輪王成就七寶. 亦

得說成他身非情. 故通取得他非情勝. 又

現行成就卽一切法. 非情現行寧卽非也. 故

後解勝

論. 得實無故非得亦無述曰. 以得無實

故非得亦無. 得有用而尙無. 非得無用如何

有. 非得非有. 得與非得相返立故. 如得

論. 然依有情至三種成就述曰. 申正義

有二. 初明得. 後明非得也. 然外非情. 他

身. 過未. 皆非可成. 然以輪王成七寶故

亦許. 大乘於他非情許建立得. 可有受

用者許成就故. 准下第二成他根不成以

爲二說. 此言可成. 謂五種姓互所無者名

不可成. 卽自身中所有種子. 及現行中可受

用者. 他身非情名可成法. 依此等上立成

就得. 然今大乘都無文解得成就別. 准理

及敎. 實體無別. 如瑜伽論五十二說. 云何

得獲成就. 謂若略說生緣攝受增盛之因

說名爲得. 彼復說言. 當知此得略有三種

一種子成就等故得成就二無差別

依何分位立成就也

論. 一種子成就至三現行成就述曰. 五十

二說. 若所有染汚法. 諸無記法生得善法. 不

下	欄

由功用而現行者. 染法未爲奢摩他伏. 無

記未爲聖道永害. 生得未爲邪見損伏. 如

是名爲種子成就. 此等未損. 行與不行皆

名成就. 故瑜伽言. 於引發緣勢力自在假

立爲得. 卽是一切見修煩惱. 三無記法任運

起者. 及生得善所有種子. 皆此成就. 從無

始來此等種子數修習故. 然五十六. 對法第

五. 說種子成. 如生欲界未離欲染. 此諸

煩惱及隨煩惱名爲成就. 若離此地欲亦

名不成就. 彼依有體及與損害能生現行

作用力故名成不成就. 瑜伽唯約未爲損

伏能生用說. 無不成就. 亦不相違. 對法論

等. 不說任運一分無記是種子成. 生得善中

文亦略也. 然准彼論. 自在成就言一分無

記. 其種子成就. 理亦攝餘一分無記. 其生得

善與瑜伽同. 然准對法. 亦應如彼煩惱. 理

說通成不成. 以在他界不起他界生得

善故. 唯說成就同於瑜伽. 以瑜伽中但依

染法能生用說. 其能治道說奢摩他. 不說

無漏道. 以對法中. 通說染體及用未滅名

爲成就. 通無漏道名爲能治. 對法文盡. 瑜

伽少分. 故知二論各據一義. 此種成就唯取

種子. 如瑜伽說. 對法論中但約染法. 有體

無體有用無用. 名成不成. 生得有用名

爲成就. 亦不說現行名種子成就. 今依對

法依體用有名成. 約體用無名不成者.

且依用說. 如欲界染法爲奢摩他伏. 第七

識中一向成. 六識中名成不成. 六識之中見

道中向成. 修道名成不成. 修道中我見等不

經數: 一八三○

經名: 成唯識論述記卷第二本

頁數: 二七九

上	欄

伏名成. 貪嗔等伏名不成. 已伏者作用無

名不成. 未伏作用有名成. 若無漏道. 依染

種體名成不成. 義亦有別. 離欲界染見道

門者. 一向不成. 已斷故. 修道通成不成. 修

道中第七識一向成. 金剛心方斷故. 六識一

向不成. 此依我見等離欲斷說. 不爾卽通

成及不成. 其無記法. 若有聖道望斷縛. 名

成不成亦得. 望體成佛名不成. 不爾名成.

若生得善法. 有依用名成不成. 未爲邪見

伏. 生在此地名成. 若邪見伏不生之地名

不成. 若依體說. 若已成佛名不成. 已捨故.

若未成佛□名成. 對法中染法. 有體及用

名成不成. 說有無漏對治道故. 瑜伽唯有

作用名成不成. 以增盛種子方名得故. 無

記生得善. 唯瑜伽有約損用名成不成. 無

記體者. 應互相准作成不成自在成就者.

瑜伽論說. 若加行所生善法. 及一分無記. 增

盛種子名自在成. 由加行力方得自在. 又

成此時名自在者. 故說此等名自在成. 對

法論說. 加行善法. 謂世出世一切功德一分

無記. 謂工巧處變化心等. 等言爲顯攝威

儀心極串習者. 唯除生得無記之法. 若准對

法染汚等法說. 其加行善等. 若體若用. 亦

有成不成者. 如斷善根用不成. 成佛之時

體不成. 有漏者已捨故. 無記亦有用成及不

成. 離縛等故. 若望成佛亦有體不成者. 其

無漏種亦爾. 用有成不成. 謂得勝捨劣. 及

退失現法樂住等名不成. 已生現行者名

成. 有未起無漏現行位名不成. 後起現

中	欄

位名成. 其體亦有成不成. 無種姓名不成.

有者名成. 有三乘決定所有姓名成. 互所

無名不成現行成就者. 對法等說. 諸蘊

處界. 若善不善無記現行. 名現行成就. 種

若斷損. 現行亦不成就. 現起時必名成. 不

起位名不成. 前二唯種. 此唯現行. 三種成

就皆通有漏. 若無漏法唯後二種. 若大乘

位伏斷有異. 如樞要說問何故種分爲

二. 現唯立一答以種隱而難知離之爲

二. 現行顯而易了合而爲一又影顯故

論. □此假立不成就名述曰. 此顯非得□

得而立非別有體. 斷1體斷善不成等皆此

中攝. 然今辨得聊以義門. 一辨依處. 今者

通說依他非情. 自心變似皆自種子之所

生起. 通成他身. 及非情法. 不同小乘心外

取法故. 二辨差別直申正義. 恐理不明. 聊

相對辨. 薩婆多得依三種別. 一屬所得謂有

爲得. 二屬能得道. 謂擇滅得. 通有無漏. 三

屬所依. 謂非擇得. 2屬所依衆同分也今

者大乘有爲法得定屬所得. 擇滅之得亦定

屬道. 然唯無漏非擇滅得略有三種. 一屬

道. 謂六行伏惑所得無爲. 非是擇滅. 不

斷種故. 不屬所依. 世道得故. 二屬所依.

所依謂第八識. 如畢竟得非擇滅法. 及佛身

中邪理不生等. 三屬種子. 暫緣闕法. 有種

子在不屬所依故或卽屬所依. 種子卽

本識故. 非心緣證. 亦不屬道. 故但屬種. 然

通有漏及無漏法. 三性別等如對法說

所非得法亦通一切. 卽前一切種子緣闕不

下	欄

生名非得故. 非得唯有屬於所依. 通有無

漏. 或屬種子. 暫非得故. 種猶有故. 亦有義

門. 與小乘別. 如餘記說. 不能繁述所成

就有三. 所不成就亦爾. 前說不成卽三非得

論. 此類雖多至名異生性述曰. 五十二說

三界見所斷種子. 唯未永害量名異生性.

卽通二障不善無記二法之上假施設之.

異生性者. 或五四蘊成有情法. 性唯染汚.

異生之性名異生性故. 異有二義. 一別異

名異. 謂聖唯生人天趣. 此通五趣故. 又變

異名異. 此轉變3爲邪見等故. 生謂生類. 異

聖4人之生類名爲異生. 生者是總. 性者是

別. 異生之性. □依主釋. 以變異名異. 聖非

異生. 又如婆沙廣解名字

論. 於諸聖法未成就故述曰. 釋其所以.

唯依見斷種子上立. 此有四種. 一無種姓.

乃至第四如來種姓之所隨5逐. 隨所有姓

二障種子卽建立之. 不唯約能障上立. 無

種姓人無別障故. 應言未得見道二障上

立. 二乘斷一分. 名一分聖. 俱句攝故. 此等

諸門及釋難. 如下第九十障中解

論. 復如何知至有實同分述曰. 初6問有

由. 次彼部答

論. 契經說故至乃至廣說述曰. 外人引經

次論主非

論. 此經不說至爲證不成述曰. 經7明不

說別有自體. 卽依色心之上說天人同

分. 故證不成

論. 若同智言至知實有者述曰. 下有三難.

經數: 一八三○

經名: 成唯識論述記卷第二本

頁數: 二八○

上	欄

初內外相同難. 此牒外救. 若無別實衆同

分者. 卽緣界趣. 及四生等. 同言同智應不

得生. 以無能同相似法故. 無不生心. 要

緣有故

論. 則草木等應有同分述曰. 論主難云. 則

草木緣之. 亦起同言同智. 應別有同分. 草

等旣無. 人等應不有. 量云. 汝宗草等. 應有

別同分. 起同言智故. 許如人天等又應

天人等. 無別實同分. 起同言智故. 如草木

等有何所以不許彼有耶彼若救言.

如趣生體唯內有情有. 而外無情無. 同分

類應爾. 非外皆應有. 若六足對法文無法

同分. 唯俱舍順正理師立今難俱舍等

曰. 趣等唯業果. 外法可言無. 同分許非唯

業果. 何妨外法有同分. 如異熟色外法可

無. 若等流色外非不有. 若言外法無樂欲

故卽無同分. 無樂欲故應無生等. 若言

有爲法故有生等者. 卽相似法故應有同

分. 若言同分樂欲之因. 同分無故亦無樂

欲. 樂欲無故亦無同分. 應唯說有有情同

分. 應不與一切相似法爲因. 又趣是趣向.

外法可非趣. 不以趣向解同分. 何得如

趣外法無. 相似法上有同分故. 此難古薩

婆多師. 更有餘難准生爲之又汝自言

起言智故有此同分. 卽外法非無. 前後雖

欲分疏. 實爲難解也. 故此同分應亦非情

有. 此設外救出自論文. 復爲徵*逐文外

意也. 請審詳之

論. 又於同分至有別同分述曰. 此下第二

中	欄

能所無差難. 若以於法起同言智. 便別有

體者. 同分亦起同言智. 應別有同分. 彼

說同分更無同分. 此相似法云何乃然. 量中

□覆皆應准知. 然彼救言. 如所造是色爲

四大種所造. 大種雖是色. 更非他所造. 同

分亦然. 體爲能同不假他同. 此義失宗. 若

以造故名爲色. 四大無能造. 故可名非

色. 但以變□名爲色. 何得如同分. 相似法

上有同分故又不然. 大種有勝功能. 稱

大而是種. 更無大故. 不爲他所造. 同分更

無有勝能. 然體旣非一. 復起同言智. 與

法旣不殊. 何爲無同分又體是能同故.

更無別同分. 亦應體是能生故. 更無別物

生. 生體是能生. 更爲生所生. 同分是同他.

更應爲他同. 汝以大大返徵. 我以生生□

*逐. 設欲□其1勝論尙自難知. 何肉許有

同分實. 而自墜耳

論. 彼旣不爾此云何然述曰. 彼同分旣無

同分不爾. 此法何爲許然有

論. 若謂爲因至知實有者述曰. 下第三宿

因非假難. 此牒正理師救. 由同分爲因. 起

同事2同欲故

論. 理亦不然至有實同分述曰. 若爾卽應

唯與事業及欲同爲同分. 不與眼等色

聲觸等相似法爲其同分. 若許事欲外亦

與爲因. 但內相似皆有因者. 卽應外法色

等相似應類亦有同分. 量云. 汝外相似色處

法上. 應有同分. 色處攝故. 如內色處如

此徵*逐亦順其理. 又以理說. 無始宿習爲

下	欄

因. 於今事業起同事欲. 何要別執有實

同分

論. 然依有情至假立同分述曰. 申正義

也. 衆者種類義. 如婆羅門等. 同是一義. 同

是一婆羅門故. 分者相似義. 同雖通能所.

今屬能同. 衆之同分. 依士釋也. 不同小乘.

彼別有體. 分是因義. 衆同之分故. 今則不

然. 不在外法內外異故然大論等中. 唯

趣生上立彼同分. 諸論不說外法之上亦

立同分. 以理而言外有亦好. 敎中且說勝

所依處. 非外無也. 俱舍經部然卽許之. 設

立外法有. 亦無過失. 今且依有情內法上

立. 如對法抄. 及樞要說

次第三破命根

論. 復如何知至有實命根述曰. 此問外人

論. 契經說故至說名爲壽述曰. 薩婆多師

等引經爲證. 卽諸論云壽煖及與識. 三法

捨身時頌. 應知命根說名爲壽. 命根解釋

雖多. 正義唯在資此. 命謂色心不斷. 是命

之根或命者第八識. 以情爲命也

論. 此經不說至爲證不成述曰. 此論主責.

非說異色等有實體故. 非證3實有

論. 又先已成至無別命根述曰. 此卽第一

離識無別難. 汝說命根. 非離於識實有.

壽煖及識三法攝故. 如煖煖是色法. 前

破色中說不離識故今爲喩. 不爾喩中所

立不成. 此中色不離識言. 卽通總別. 總取

一切色爲喩亦得. 別取煖爲喩亦得. 故不

別言煖. 恐失總故